ՀՀԿ խմբակցության պատգամավոր Մարգարիտ Եսայանի ասույթներն ու պահվածքը վերջին օրերին կրկին դարձել են քննարկման առարկա և ոչ այն պատճառով, որ դրանք մտքի գոհարներ են, այլ քանի որ օրվա լարված թոհուբոհից հետո մարդիկ ցանկանում են մի քիչ զվարճանալ ու լիցքաթափվել: Իսկ Եսայան Մարգոն այս իմաստով անփոխարինելի սուբյեկտ է: Երեկ նա բոլորին «հիացրեց» բանակի ու երկրի պաշտպանունակության մասին իր դաստիարակիչ ճառով, իսկ այսօր լրատվամիջոցները տարածեցին մի լուսանկար, որտեղ տիկին Մարգոն խորհրդարանում սելֆիներ էր անում նույն այդ՝ բանակային մտահոգությունների ֆոնի վրա: